סלקי

ממוזער|סלקי רוקדות, בול מתוך סדרת בולים של איי פארו
**סֶלְקִי** (בסקוטית: **Selkie**) הם יצורים משני צורה, מהמיתולוגיה הקלטית והנורדית. הסלקי מקושרים בעיקר לאיים הצפוניים של סקוטלנד ולאיי פארו, שם נאמר שהם חיים ככלבי ים אך מסוגלים לעלות אל היבשה בדמות אדם. כדי ללבוש צורה אנושית, הם פושטים מעליהם את פרוות כלב הים שלהם, ועוטים אותה מחדש כאשר הם מבקשים לשוב אל ביתם שבמצולות.

האגדה היא אבטיפוס של סוג מוטיב עלילתי ATU 400 (נישואין עם ישות על טבעית) או ATU 313 (כלה על טבעית) בסיווג ארנה-תומפסון. רוב המיתוסים הקשורים בסלקי הם סיפורים טרגיים בהם דייג גונב את עור כלב הים של בת סלקי כדי לשמור אותה לצידו. אף על פי שהם מקימים משפחה, היא מתגעגעת לים ונשארת תמיד מלנכולית. לאחר כמה שנים, ילדיהם של בני הזוג מוצאים בטעות את עור כלב הים של אימם. כשהיא רואה אותו, היא נוטשת את בעלה וילדיה כדי לחזור הביתה. יש גם סיפורים על סלקי גברים המפתים נשים, וגם הם לרוב טרגיים.

סלקי היוו השראה ליצירות אמנות, ספרות, מוזיקה וקולנוע רבות.

## מקור השם
המילה הסקוטית **' מקורה במילה **', כלב ים אפור, שנוספה לה סיומת הקטנה. צורות איות נוספות הן: **', **', **', **', **', **', ו- **. בקובץ מחקרים של האגודה למורשת סקוטלנד משנת 1855 מצוין כי מקור המילה הוא נורדי.

חלק מהחוקרים בלבלו את המושג סלקי עם מיתוסים דומים שהיו מוכרים להם כמו בנות ים, אולם הסיפורים המקומיים כלל לא מזכירים בנות ים (שמקורן במיתולוגיה אחרת), והם שונים בתוכנם.
## בפולקלור
ממוזער|סצנות מאגדות על סלקי, מתוך סדרת בולים של איי פארו
הסלקי הם כלבי ים שיכולים ללבוש צורת אדם ולהפוך לנשים או גברים בעלי יופי שאין שני לו. כשסלקי לובש צורה אנושית, הוא מסתיר את עור כלבי הים שלו על החוף כדי שיוכל לחזור וללבוש אותו ולשוב לים.

סיפורים על כלבי הים הם בדרך כלל טרגדיות רומנטיות. רוב המיתוסים הקשורים בסלקי הם סיפורים טרגיים בהם דייג גונב את עור כלב הים של בת סלקי, כדי לשמור אותה לצידו. היא בונה איתו משפחה אולם מתגעגעת לים ונשארת תמיד מלנכולית. לאחר כמה שנים, ילדיהם של בני הזוג מוצאים בטעות את עור כלב הים של אמם. כשהיא רואה אותו, היא נוטשת את בעלה וילדיה כדי לחזור הביתה, אם כי לפעמים היא מבקרת את ילדיה מרחוק, ונראית ככלב ים שמתבונן מהים על הבית שבחוף, או מזמין את הילדים לשחק יחד בגלים.

נשות סלקי עוזבות את הים בלילות של ירח מלא או בחגים. כשהן מוצאות גבר שמוצא חן בעיניהן, הן רוקדות ושותות איתו כל הלילה אך כשהשמש זורחת הן יחזרו לים. לפעמים האדם אינו יודע שהאישה שאיתה בילה את הלילה היא סלקי, אך הוא מתעורר על החוף לבדו. אם ימתין בנאמנות ליד חוף הים במשך מספר חודשים, הוא עשוי לשכנע את הסלקי באהבתו, והיא תעזוב את הים כדי להצטרף אליו לתמיד.

בגרסה נוספת מסופר סיפור על צייד שפגש אישה יפה על החוף. הוא התאהב בה, וזמן קצר לאחר מכן השניים נישאו. אך הצעירה לא התגברה על געגועים לים, והיא אספה את פרוותה מהחוף, לבשה אותה והפכה לכלב ים. מאוחר יותר, הצייד, בעלה, ירה בכלב הים הזה משום שלא הבין מי היא באמת. בכך, הוא הרג מבלי דעת את אשתו האהובה.

באיי פארו יישנה אגדה שלפיה חקלאי צעיר מהעיירה מיקלדאלור באי קאלסוי צופה בסלקי רוקדות. לאחר מכן הוא מסתיר את עורה של סלקי יפהפייה כדי שלא תוכל לחזור לים ומכריח אותה להתחתן איתו. הוא שומר את עורה בארגז ונושא את המפתח עמו יומם ולילה. יום אחד, בזמן דיג, הוא מגלה ששכח לקחת איתו את המפתח שלו. כשהוא חוזר הביתה, אשת הסלקי ברחה חזרה לים, והשאירה את ילדיה מאחור. מאוחר יותר, כשהחקלאי יוצא לצוד, הוא הורג את בעלה הסלקי ואת שני ילדיה הסלקיים, והיא נשבעת לנקום באנשי מיקלדאלור. חלקם יטבעו, אחרים יפלו מצוקים וממדרונות גבעות, עד שיאבדו כל כך הרבה אנשים עד שיוכלו לשלב ידיים סביב כל האי קאלסוי.

סלקי גברים מתוארים לרוב כבעלי יופי שאין שני לו בצורתם האנושית, עם כוחות פיתוי אדירים על נשים. הם מחפשים את אלו שאינן מרוצות מחייהן, כמו נשים שבעליהן הדייגים מותירים אותן מאחור תקופות ארוכות. הסיפור הידוע ביותר הוא אודות הסלקי של סול סקרי , אי סלעי זעיר בצפון סקוטלנד. הוא מספר על אישה שמניקה תינוק ומתאבלת על כך שאינה יודעת מיהו אביו. גבר מוזר מגיע ומספר לה שהוא האב, ושהוא סלקי שגר באי סלעי מרוחק בשם סול סקרי. הוא נותן לה ארנק מלא זהב, לוקח איתו את בנו אל הים, ומנבא שהיא תתחתן עם צייד לווייתנים שיירה יום אחד בו ובילד. אגדה זו תועדה בכתב כבר בשנת 1852, הולחנה כשיר, שלו ביצועים רבים, בין השאר של ג'ואן באאז וג'ון דנבר.

## סיווג ארנה-תומפסון
סיפורי סלקי הם למעשה גרסה ימית של מוטיב "נערת הברבור" . זהו אחד המוטיבים הנפוצים והעתיקים ביותר בפולקלור עולמי. הוא מתאר יצור נשי על-טבעי המסוגל לשנות את צורתו בין ציפור (בדרך כלל ברבור) לבין אישה, באמצעות בגד קסום, בדרך כלל גלימת נוצות. בסיווג ארנה-תומפסון הוא מסווג בדרך כלל תחת הטיפוסים: ATU 400–402 (נישואין עם ישות על-טבעית) ולעיתים גם קשור ל-ATU 313 במובן הרחב של סיפורי כלה על-טבעית.

המוטיב מופיע כמעט בכל אזור בעולם: בפולקלור סקנדינבי וגרמני מוכרות אגדות אודות נערות ברבור. בפולקלור הסלאבי ישנם סיפורים על ברבורות קסומות או נערות עגור. ביפן מוכר הסיפור שבו אדם מסתיר את גלימת הנוצות של מלאכית , ובסין ישנם סיפורי עלמות שמיים עם גלימות קסם.

למרות הבדלים בין תרבויות, המבנה הכללי של הסיפור זהה: גבר רואה יצורים שמימיים או על-טבעיים, לרוב קבוצת נשים-ברבור שמסירות את גלימות הנוצות שלהן כדי להתרחץ באגם. הוא מסתיר את גלימת הנוצות של אחת מהן ובלי הגלימה היא אינה יכולה לחזור לצורת הברבור או לעולמה. היא נאלצת להישאר איתו ולעיתים מתחתנת איתו ואף יולדת ילדים. בחלוף שנים היא מוצאת מחדש את הגלימה. היא עוזבת מיד וחוזרת לעולם העל-טבעי. לעיתים הבעל מנסה לחפש אותה בעולם אחר, ולעיתים הוא נשאר לבדו עם הילדים.

## בתרבות
הסרט האירי "אונדין" מתמקד בסלקי שמתחילה מערכת יחסים עם דייג.

סרט האנימציה "שירת הים"  (2014) הוא הסרט הראשון ב"טרילוגיית הפולקלור האירי" מאת טום מור, והוא מספר אודות שני ילדים שנולדו לסלקי שנעלמה.

גזע של סלקיות מופיע בעונה 5 של סדרת האנימציה "מועדון ווינX".

באלבום "Unrepentant Geraldines"  של טורי איימוס משנת 2011, מופיע השיר "סלקי".

## קישורים חיצוניים

## הערות שוליים

קטגוריה:מיתולוגיה קלטית
קטגוריה:מיתולוגיה נורדית
קטגוריה:יצורים מיתולוגיים דמויי אדם
קטגוריה:פולקלור